# Kalanchoe delagoensis

Kalanchoe delagoensis és una espècie de planta suculenta del gènere Kalanchoe, que pertany a la família Crassulaceae.
Bryophyllum delagoense és un sinònim de Kalanchoe delagoensis, i la seva prevalença està en discussió. The Plant List (2013) prefereix la primera, mentre que la USDA-ARS (2013) utilitza la segona.
L'ICN li atorga el nom botànic acceptat a Kalanchoe delagoensis.

## Descripció

És una planta perenne suculenta, monocàrpia, que es reprodueix amb propàguls o plantetes que li creixen a les puntes de cada fulla i cauen a terra, on arrelen i creixen. La seva capacitat de reproduir-se ha fet que s'hagi estès per moltes parts del planeta, essent una mala herba invasora a l'est d'Austràlia i a moltes illes del Pacífic. En òptimes condicions és una planta anual o bianual, que creix fins a 1 m abans de florir a l'hivern per morir a continuació, tot i que de les arrels tornen a sortir nous brots.
Les fulles són ceroses, amb aparença de plàstic-goma, de color verd clar amb taques de lleopard de color marró-violeta. Surten de la tija central en forma de floc de neu. L'amplada varia molt: amples i planes en plantes a l'ombra humida, fins a fulles estretes i més tubulars en plantes a la sorra seca. Els marges són enters, tret de l'àpex on hi ha de 5 a 7 dents.
La inflorescència està formada per umbel·les de flors amb forma de trompeta, de 2-3 cm de llarg, color salmó a escarlata, que pengen en grups des de la part superior de la planta.

## Distribució

Espècie endèmica de Madagascar. S'ha introduit a moltes part del món com a planta ornamental i s'ha escapat dels cultius esdevenint una mala herba invasora en hàbitats sec, àrids i semiàrids d'Austràlia i també d'Àfrica i Sud-amèrica.

## Taxonomia

Kalanchoe delagoensis va ser descrita per Eckl. & Zeyh. i publicada a Enumeratio Plantarum Africae Australis Extratropicae 3: 305. 1836[1837].

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
delagoensis: epítet que deriva de la paraula "Delagoabay" (badia Delagoa al sud de Moçambic).

### Sinonímia

* Kalanchoe delagoensis Eckl. & Zeyh.
** Bryophyllum delagoense (Eckl. & Zeyh.) Schinz
** Geaya purpurea Costantin & Poiss.
* Kalanchoe tuberosa H. Perrier
* Kalanchoe tubiflora (Harv.) Raym.-Hamet
** Bryophyllum tubiflorum Harv.
* Kalanchoe verticillata Scott-Elliot
** Bryophyllum verticillatum (Scott-Elliot) A.Berger

## Cultiu

Planta gairebé indestructible. Pràcticament només la matarà una forta gelada. Es reprodueix ella sola amb les plantetes de les puntes de les fulles, i les llavors tenen poder germinatiu durant molts anys, pel que és dificil d'erradicar un cop instaurada.
Atenció!: Kalanchoe delagoensis és una planta tòxica. Conté un glucòsid cardíac bufadienolide que pot causar un emmetzimament especialment en animals de pastura

## Referències

* 1 2 «Kalanchoe delagoensis (chandelier plant)». CABI.
* ↑ «The Encyclopedia of Succulents». Llifle.
* ↑ «Kalanchoe delagoensis Eckl. & Zeyh.». Tropicos.org. Missouri Botanical Garden.
* ↑ «"Problems in nomenclature and systematics in the subfamily Kalanchoideae (Crassulaceae) over the years" Chernetskyy, M. A. (2011).». Acta Agrobotanica.
* ↑ «[https://digital.csic.es/bitstream/10261/201593/2/41598_2020_60079_MOESM1_ESM.pdf Nomenclatural considerations in the genus Kalanchoe and the studied species]». Scientific Reports.

## Bibliografia

* Forest & Kim Starr “Kalanchoe tubiflora (Chandelier plant”. Plants of Hawaii. <{{format ref}} http://www.starrenvironmental.com>. Web. 27 set. 2014.
* R. Fernandes “Flora Zambesiaca” FZ, Vol 7, 1983
* James Cullen, Sabina G. Knees, H. Suzanne Cubey “The European Garden Flora Flowering Plants:A Manual for the Identification of Plants Cultivated in Europe, Both Out-of-Doors and Under Glass” Cambridge University Press, 11/ago/2011
* Werner Rauh “The Wonderful World of Succulents: Cultivation and Description of Selected Succulent Plants Other Than Cacti” Smithsonian Institution Press, 1984
* Hermann Jacobsen “A handbook of succulent plants: descriptions, synonyms, and cultural details for succulents other than Cactaceae, Volume 1” Blandford Press, 1960
* Eggli, U. "The Illustrated Handbook of Succulent Plants; Crassulaceae." Berlin: Springer-Verlag. 2003
* F. Friedmann: "Sur de nouveaux nombres chromosomiques dans le genre Kalanchoë (Crassulacées) à Madagascar." In: Candollea. Band 26, Nr. 1, S. 103-107, 1971
* Reid V. Moran “Bryophyllum delagoense (Ecklon & Zeyher) Schinz [family CRASSULACEAE] Flora of North America” Vol 8 Magnoliophyta: Paeoniaceae to Ericaceae. Flora of North America Editorial Committee. 2009.
* W. H. Harvey “Flora Capensis” Vol 2, pag. 327 1894